Valstybinė energetikos reguliavimo taryba

NUTARIMAS

DĖL ASMENŲ, PATEIKUSIŲ PRAŠYMUS IŠDUOTI LEIDIMUS PLĖTOTI ELEKTROS ENERGIJOS GAMYBOS PAJĖgUMUS, SĄRAŠO PATVIRTINIMO

2023 m. vasario 10 d. Nr. O3E-170

Vilnius

Vadovaudamasi Lietuvos Respublikos elektros energetikos įstatymo 16 ir 17 straipsniais, Lietuvos Respublikos atsinaujinančių išteklių energetikos įstatymo 13 straipsnio 10 dalimi, Veiklos elektros energetikos sektoriuje leidimų išdavimo taisyklių, patvirtintų Lietuvos Respublikos Vyriausybės 2019 m. rugpjūčio 7 d. nutarimu Nr. 829 „Dėl Veiklos elektros energetikos sektoriuje leidimų išdavimo taisyklių patvirtinimo“, 7.1 papunkčiu, Asmenų pateiktų prašymų išduoti leidimus plėtoti elektros energijos gamybos pajėgumus įrengiant saulės šviesos energijos elektrines vertinimo tvarkos aprašo, patvirtinto 2022 m. spalio 24 d. Valstybinės energetikos reguliavimo tarybos (toliau – Taryba) nutarimu Nr. O3E-1468 „Dėl asmenų pateiktų prašymų išduoti leidimus plėtoti elektros energijos gamybos pajėgumus įrengiant saulės šviesos energijos elektrines vertinimo tvarkos aprašo patvirtinimo“ (toliau – Aprašas), 8.1 papunkčiu, 81, 82, 9 punktais ir atsižvelgdama į Tarybos Techninės priežiūros departamento, Dujų ir elektros departamento bei Leidimų skyriaus 2023 m. vasario 8 d. pažymą Nr. O5E-119 „Dėl asmenų, pateikusių prašymus išduoti leidimus plėtoti elektros energijos gamybos pajėgumus, sąrašo patvirtinimo“, Taryba n u t a r i a:

1. Nustatyti:

1.1. suminės įrengtosios galios dydį, kurį neviršijant Atsinaujinančių išteklių energetikos įstatymo 13 straipsmio 10 dalyje nustatytos saulės šviesos energijos elektrinių suminės įrengtosios galios ribos, Aprašo reikalavimus atitikę asmenys galėtų išplėtoti elektros energijos gamybos pajėgumus, netaikant elektros energijos gamybos ribojimų – 975,316 MW.

1.2. asmenų, atitikusių Aprašo reikalavimus, prašymuose nurodytų įrengtųjų galių suminį dydį – 3832,105 MW.

1.3. procentinį dydį, apskaičiuotą kaip Aprašo 82.1 ir 82.2 papunkčiuose nurodytų dydžių santykį – 25,451 proc.

2. Patvirtinti asmenų, pateikusių prašymus išduoti leidimus plėtoti elektros energijos gamybos pajėgumus, sąrašą (toliau – Sąrašas), nurodant prašymą pateikusio asmens prašyme nurodytos įrengtosios galios dydį, įrengtosios galios dalies dydį, kuriam nebūtų taikomi elektros energijos gamybos apribojimai ir įrengtosios galios dalies dydį, kuriam būtų taikomi elektros energijos gamybos apribojimai:

Eil. Nr.	Asmens pavadinimas, kodas	Įrengtoji galia, nurodyta asmens prašyme, MW	Įrengtoji galia be apribojimų, MW	Įrengtoji galia su apribojimais, MW
1.	UAB „GG LTU S5“, 302854721	91	23,158	67,842
2.	Gediminas Survila	0,499	0,127	0,372
3.	UAB „GG LTU S9“, 302860350	91	23,158	67,842
4.	UAB „LT energetika“, 305699938	90	22,903	67,097
5.	UAB INTUVA, 302343011	3	0,763	2,237
6.	UAB „TB Solar“, 306014981	0,499	0,127	0,372
7.	A. Pilecko individuali įmonė, 265220220	0,299	0,076	0,223
8.	UAB „Taupi energija“, 305176457	330	83,978	246,022
9.	UAB „PV Investment Group“, 306004193	180	45,806	134,194
10.	UAB „Skuodas renew“, 306006205	380	96,702	283,298
11.	Uždaroji akcinė bendrovė „PANEVĖŽIO MELIORACIJA“, 168565174	4,93	1,255	3,675
12.	UAB „Anykščiai Renew“, 305894817	250	63,620	186,380
13.	JTPG, UAB, 304822875	70	17,813	52,187
14.	UAB „LT energetika 2“, 306047650	60	15,269	44,731
15.	UAB „Troškūnų vėjas“, 304961519	250	63,620	186,380
16.	„Elektrum Lietuva“, UAB, 301506046	26	6,616	19,384
17.	UAB Gigaparkas, 305736315	50	12,724	37,276
18.	UAB „Vėjo pašvaistė“, 302498734	40	10,179	29,821
19.	„Elektrum Lietuva“, UAB, 301506046	65	16,541	48,459
20.	UAB „Aura Power developments“, 305426398	375	95,429	279,571
21.	UAB PSVL WIND, 304923365	7,5	1,909	5,591
22.	UAB Firlis, 305723524	0,499	0,127	0,372
23.	Sunly Land, UAB, 305420705	35	8,907	26,093
24.	Boniškių vėjas, UAB, 305608130	70	17,813	52,187
25.	UAB „A-Geoinvest“, 302567205	87,5	22,267	65,233
26.	UAB „TB Solar“, 306014981	0,45	0,115	0,335
27.	UAB „Pamario energija“, 305934820	25	6,362	18,638
28.	UAB „Aukštaitijos vėjas“, 305932253	100	25,448	74,552
29.	Daiva Augaitienė	0,5	0,127	0,373
30.	„Elektrum Lietuva“, UAB, 301506046	91	23,158	67,842
31.	UAB „Autolinta“, 304090133	0,5	0,127	0,373
32.	UAB „Investijos nata“, 304405586	200	50,896	149,104
33.	UAB „Solargen“, 306052131	0,499	0,127	0,372
34.	UAB „Relektra“, 158893183	4,43	1,127	3,303
35.	UAB Šviečia saulė, 305999647	200	50,896	149,104
36.	UAB „Ignitis renewables projektai“, 305916135	252	64,129	187,871
37.	UAB „Telšių vėjo jėgainės“, 304986020	200	50,896	149,104
38.	UAB „Telšių vėjo energija“, 304986013	120	30,537	89,463
39.	UAB „Balteva“, 302599637	80	20,358	59,642

3. Nustatyti, kad Sąraše nurodyti asmenys teisės aktų nustatyta tvarka privalo ne vėliau kaip per 60 kalendorinių dienų nuo Sąrašo patvirtinimo dienos kreiptis į elektros tinklų operatorių dėl tolimesnio elektrinės plėtojimo bei sudaryto ketinimų protokolo pakeitimo ir pakeistą ketinimų protokolą pateikti Tarybai. Asmeniui teisės aktų nustatyta tvarka ir terminais nesikreipus į elektros tinklų operatorių dėl tolimesnio elektrinės plėtojimo bei sudaryto ketinimų protokolo pakeitimo ir (ar) Tarybai nepateikus pakeisto ketinimų protokolo, Taryba dėl tokio asmens prašymo priima nutarimą dėl atsisakymo išduoti leidimą plėtoti elektros energijos gamybos pajėgumus teisės aktų nustatyta tvarka.

Šis nutarimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir sąlygomis.

Tarybos pirmininko pavaduotojas	Jonas Makauskas